Kryeministri turk vë në shënjestër mediat sociale
Vëzhguesit thonë se mediat sociale do të përdoren edhe më shumë, megjithë arrestimet dhe ligjin për t'i ndaluar ato
Kryeministri i Turqisë dënoi mediat sociale dhe u zotua t’i shtypë ato dhe përdoruesit e tyre. Ka pasur arrestime, ndërkohë që po hartohet një projekt-ligj i ri për kufizimin e këtyre mediave, por vëzhguesit thonë se mediat sociale do të përdoren gjithnjë e më shumë, ndërsa shtohet shtypja e protestuesve nga ana e forcave policore. Dorian Jones i Zërit të Amerikës njofton nga Stambolli. Kryeministri Erdogan u përpoq të mobilizonte përkrahësit e partisë së tij kundër trazirave civile disa javore ndaj atij që protestuesit e quajnë sundimi autoritar në rritje i kryeministrit. Por duke folur të kohët e fundit para mijëra përkrahësve, zoti Erdogan nuk përfilli shqetësimet rreth sundimit autoritar, duke thënë se trazirat popullore janë pjesë e një konspiracioni të madh ndërkombëtar, që tani përfshin edhe Brazilin. tha kryeministri. Zoti Erdogan i përshkroi mediat sociale si një kërcënim të madh ndaj shoqërisë në përhapjen e gënjeshtrave rreth qeverisë së tij. Sipas qeverisë së kryeministrit Erdogan, mediat sociale janë një element kyç në komplotin ndërkombëtar kundër tij. Qeveria turke ka konfirmuar tashmë kontrollin e rreth 5 milion mesazheve elektronike të formave të ndryshme, ndërkohë që po shqyrton projekt-ligje të reja për Internetin si dhe zgjerimin e kompetencave të agjencisë kombëtare të zbulimit. Emma Sinclair Webb, studjuese mbi Turqinë në organizatën Human Rights Watch me seli në Nju Jork, thotë se ekziston një bazë ligjore për kontrollin e mesazheve në Tweetter, por ajo shpreh shqetësim se kompetencat e reja mund të abuzohen. Një demonstrues, i mbytur nga gazi lotsjellës, thërret në sheshin Taksim të Stambollit, qendra e protestave kombëtare. Imaxhet e videos u përhapën me shpejtësi përmes medias sociale në Turqi. Mediat sociale, veçanërisht Facebook dhe Twitter, po përdoren nga protestuesit që të ekspozojnë dhunën e përdorur nga policia dhe ashtu si në Pranverën Arabe, këto media përbëjnë një platformë për demonstruesit që të organizohen. Yaman Akdeniz, ekspert në Universitetin Bilgi të Stambollit mbi lirinë kibernetike, thotë se ndërsa rëndësia e mediave sociale po shtohet, ai ka frikë nga shtypja në rritje ndaj këtyre mediave dhe përdoruesve të tyre. Të shtunën televizioni turk tregoi pamje të bastisjeve nga forcat policore në orët e para të mëngjesit si dhe arrestimin e 22 vetave. Shumë njerëz janë arrestuar për mesazhet në Tweetter. Në një kafene në qendër të Stambollit, një grup protestuesish po diskutojnë hapat e tyre të ardhshëm. Tani që disa demonstrues janë akuzuar në bazë të ligjeve kundër terrorit dhe krimit të organizuar, të gjithë janë të vetëdijshëm rreth rreziqeve. Gjatë protestave nëpër rrugë, policia është përpjekur të shpëndajë protestuesit në qytete të ndryshme. Tani vëzhguesit paralajmërojnë se beteja po përhapet në Internet.